Document ID: 32003R2192

Κανονισμός (ΕΚ) αριθ. 2192/2003 του Συμβουλίου
της 8ης Δεκεμβρίου 2003
για την τροποποίηση του κανονισμού (ΕΚ) αριθ. 2341/2002 όσον αφορά τις αλιευτικές δυνατότητες και τους συναφείς όρους για ορισμένα αποθέματα ιχθύων και ομάδες αποθεμάτων ιχθύων που εφαρμόζονται στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής(1), και ιδίως το άρθρο 20 παράγραφοι 1 και 4,
την πρόταση της Επιτροπής,
Εκτιμώντας τα ακόλουθα:
(1) Ο κανονισμός (ΕΚ) αριθ. 2341/2002 του Συμβουλίου(2) καθορίζει, για το 2003, τις αλιευτικές δυνατότητες και τους συναφείς όρους για ορισμένα αποθέματα ιχθύων και ομάδες αποθεμάτων ιχθύων που εφαρμόζονται στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων.
(2) Η Διεθνής Επιτροπή Αλιείας της Βαλτικής Θάλασσας (IBSFC), εξέδωσε τον Οκτώβριο του 2003 σύσταση για την αύξηση των συνολικών επιτρεπόμενων αλιευμάτων (TAC) ρέγκας στη μονάδα διαχείρισης 3, για το έτος 2003, από 60000 τόνους σε 66000 τόνους.
(3) Τα TAC για την πεσκαντρίτσα στην υποπεριοχή ICES VII και στις διαιρέσεις ICES VIII a, b, d, e θα πρέπει να καθοριστούν στους 17138 τόνους και 3862 τόνους, αντίστοιχα, για ολόκληρο το έτος 2003, λαμβανομένων υπόψη των νέων επιστημονικών συμβουλών του ICES.
(4) Δεδομένου ότι το θέμα επείγει, επιβάλλεται να χορηγηθεί παρέκκλιση από την προθεσμία των έξι εβδομάδων που προβλέπεται στο σημείο I.3 του πρωτοκόλλου για το ρόλο των εθνικών κοινοβουλίων στην Ευρωπαϊκή Ένωση, που έχει προσαρτηθεί στη συνθήκη για την Ευρωπαϊκή Ένωση και στις συνθήκες για την ίδρυση των Ευρωπαϊκών Κοινοτήτων.
(5) Ως εκ τούτου, ο κανονισμός (ΕΚ) αριθ. 2341/2002 θα πρέπει να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα ΙΑ και ΙΔ του κανονισμού (ΕΚ) αριθ. 2341/2002 τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 2003.

Labels: 11
6